หนูโดนทำร้ายจิตใจแบบรุนแรงมากเมื่อม.ค.ที่ผ่านมา ทำให้ตลอด6เดือนที่ผ่านมา หนูเอาแต่ย้ำคิดเรื่องนั้น ร้องไห้เหมือนมันเกิดขึ้นทุกวัน ยอมรับว่าเป็นเรื่องที่หนูเองยังทำใจไม่ได้ แต่ตอนนี้มันเปลี่ยนนิสัยหนูกลายเป็นคน หงุดหงิดง่าย ไม่สังสรรค์ ไม่ชอบที่คนเยอะ ไม่ชอบเสียงดัง เปลี่ยนเป็นคนละคนจากเมื่อก่อน หนูอยากออกจากจุดๆนี้ควรไปพบแพทย์เลยหรือมีวิธีอื่นคะ (กลัว)
สวัสดีคะ แนะนำปรึกษาจิตแพทย์ค่ะเพราะอาจจะต้องดูเรื่องที่ถูกทำร้ายจิตใจคือเรื่องอะไรนะค่ะ เพราะถ้ามีปัญหาเรื่องของการทำร้ายร่างกายด้วยอาจจะต้องมีเรื่องทางกฏหมายเข้ามาเกี่ยวข้องด้วยนะค่ะตอนนี้ควรจะพูดคุยกับแพทย์เพื่อให้แน่ใจว่าตัวเองไม่มีปัญหาอะไรที่รุนแรง เช่น ไม่มีเรื่องของการคิดทำร้ายตัวเอง หรือ ทำร้ายผู้อื่นค่ะ เพราะสำคัญมากค่ะ ถ้ามีความคิดเหล่านี้อาจจะเป็นอันตรายต่อตัวเองได้ค่ะแนะนำว่าควรจะปรึกษาผู้ปกครองด้วยนะค่ะ เพราะอาจจะต้องพยายามที่จะให้หลุดจากสภาวะที่ถูกทำร้ายจิตใจด้วยค่ะ เพราะถ้ายังอยู่แบบเดิมจะทำให้เกิดความเครียด วิตกกังวล และจะทำให้ซึมเศร้าได้ค่ะ